Урыстәыла араԥс жәла алгаразы иҟоу аԥкрақәа Аԥсны аҵанакӡом
© Sputnik / Vitaly TimkivЦветение рапса в Краснодарском крае
© Sputnik / Vitaly Timkiv/
2022 шықәса мшаԥымзазы Урыстәыла Аиҳабыра араԥс жәла аҳәаа ахыгаразы аԥкрақәа аланагалеит. Жәабран 28 2023 шықәсазы аԥкрақәа рыҿҳәара иаҵҵан, уи ашьҭахгьы- нанҳәа 31 2023 шықәсанӡа.
АҞӘА, нанҳәа 29 - Sputnik. Урыстәыла Аиҳабыра араԥс жәла аҳәаа ахыгаразы аԥкрақәа рыҿҳәара жәабран 29 2024 шықәсанӡа инахеит. Абри азы аусԥҟа кьыԥхьуп азинтә информациа аофициалтә интернет-портал аҿы.
"Ишьақәырӷәӷәазааит, цәыббра 1 2023 шықәса инаркны жәабран 29 2024 шықәсанӡа Урыстәыла Аҳәынҭқарра араԥс жәла алгаразы аԥкрақәа",- аҳәоит аусԥҟаҟны.
Урыстәыла анапхгара уажәаԥхьа аҳәаанырцәынтәи атәылаҟа иаларгалаз атауарқәеи амаругақәеи рсиа еиқәнаршәеит, дара аамҭала аҳәаа рахыгара азин аанкылоуп, Евразиатәи аекономикатә хеилак иалаху атәылақәеи, Аԥсни, Аахыҵ Уаԥстәылеи рахь ада.